हैदराबाद में एक प्राइवेट कंपनी में इंजीनियर पवन वर्मा का शव 20 मई को थल से करीब एक सौ मीटर दूर रामगंगा नदी के किनारे बरामद हुआ था। पुलिस एवं वन विभाग मौत की वजह गुलदार का हमला बताता रहा है। लेकिन पिता को इस पर ऐतबार नहीं है। आज डीआईजी को एक खत देकर उन्होंने हत्या के अंदेशे को दोहराया। बेटे का मोबाइल गायब होने के अलावा वारदात की रात 9.20 बजे से मोबाइल स्विच-ऑफ होना, शरीर पर घातक हथियार के घाव का उभरना, घटना स्थल पर मृतक शरीर को घसीटने के लक्षण न होने समेत कई तर्क पिता ने पुलिस के सामने रखे हैं।